Lars Tvete

Lars Bjarne Tvete (født 1948) er en norsk forretningsmann og politiker (H).

Han vokste opp i Namdalen som sønn av sogneprest Bjarne Tvete og hustru Else Gøttsche Enger fra Trondheim. Arkitekten Martin Enger var hans morfar. 

Han er utdannet bedriftsøkonom fra TØH. Han hadde ledende stillinger innen bank og finans i Trondheim før han gikk inn i eiendomsbransjen i 1986. I 1990 etablerte han Basale, senere oppkjøpt av svenske Newsec, som forvalter og utvikler næringseiendom. Han var majoritetseier og administrerende direktør frem til 2006. Han har senere vært daglig leder i Pilar Management og selvstendig investor.

Han var medlem av Trondheim bystyre i periodene 1992–1999 og 2003–2011, medlem av Sør-Trøndelag fylkesting 2011–2015 og medlem av Trøndelag fylkesting 2019–2023. I perioden 2009–2013 var han Høyres 1. vara til Stortinget fra Sør-Trøndelag og møtte i 18 dager for Linda Hofstad Helleland. Tvete var leder i Trondheim Høyre fra 2008 til 2010 og leder i Sør-Trøndelag Høyre fra 2009 til 2013.

Tvete har hatt en mengde styreverv. Han var blant annet fungerende styreleder i arrangørselskapet for Ski-VM 1997.

Tvete har vært islandsk konsul i Trondheim.

 Referanser 

 Eksterne lenker 



Kategori:Lokalpolitikere i Trondheim
Kategori:Høyre-politikere i Sør-Trøndelag
Kategori:Vararepresentanter til Stortinget
Kategori:Norske eiendomsinvestorer
Kategori:Norske bedriftsøkonomer
Kategori:Konsuler
Kategori:Personer fra Trondheim kommune